**OPIS ISPUNJENJA *SOLID* PRINCIPA**

***Single Responsibility Principle – Princip pojedinačne odgovornosti***

Ovaj princip je ispunjen jer svaka klasa zna za samo jedan pojam. Recimo, sve korisničke klase posjeduju metode koje samo taj korisnik može koristiti. Slično se ponašaju i klase *Predmet*, *Ocjena*, *Razred* i *Izostanak*, tako što opisuju isključivo pojmove na kojima su bazirane.

***Open closed principle – Otvoreno zatvoreni princip***

Ovaj princip je zadovoljen zato što smo kao atribute jedne klase navodili objekte druge klase, tako da dodavanje nove operacije unutar jedne klase neće povlačiti promjenu druge klase. Također smo maksimizirali korištenje relacija agregacija i kompozicija da utvrdimo odnose između cjeline i njenih dijelova. Na primjer, dodavanje nove operacije unutar klase *Predmet* neće zahtijevati izmjene klase *Razred* iako postoji relacija između njih.

***Liskov Substitution Priniciple – Liskov princip zamjene***

Svaka podklasa klase *Osoba* (*Učenik*, *Nastavnik* i *Razrednik*) može zamijeniti primjer bazne klase *Osoba* bez narušavanja ispravnosti sistema. To znači da ako je neka metoda dizajnirana da prima objekat klase *Osoba* kao argument, možemo je zamijeniti komponentom bilo koje podklase klase *Osoba*.

***Interface Segregation Principle – Princip izoliranja interfejsa***

Interfejsi koji predstavljaju funkcionalnosti specifične za pojedine koncepte, poput *Učenik*, *Predmet*, *Ocjena* ili *Izostanak*, ne prisiljavaju klijente da implementiraju nepotrebne metode koje se odnose na funkcionalnosti koje nisu relevantne za učenika. Na primjer, *Učenik* bi mogao sadržavati samo metode relevantne za učenike, kao što je *dajOcjenu()*, čime se osigurava da klijenti koriste samo one metode koje su im potrebne.

***Dependency Inversion Principle – Princip inverzije ovisnosti***

Moduli visokog nivoa ovise o apstrakcijama, a ne o konkretnim implementacijama. Na primjer, ako postoje moduli koji trebaju pristupiti informacijama o učesnicima, mogu ovisiti o apstrakcijama kao što su *Učenik*, *Ocjena* ili *Izostanak*, umjesto o konkretnim implementacijama tih klasa. Ovo omogućuje zamjenu implementacija bez utjecaja na kôd koji ih koristi.